b"\n_START_ARTICLE_\nLinguine\n_START_PARAGRAPH_\nLinguine (it. Linguine, 'lie\xc5\xbeuv\xc4\x97liai'), arba linguettine (plonesn\xc4\x97 versija) \xe2\x80\x93 itali\xc5\xa1k\xc5\xb3 makaron\xc5\xb3 tipas, pana\xc5\xa1us \xc4\xaf makaronus fettuccine ir trenette, su elips\xc4\x97s, o ne plok\xc5\xa1\xc4\x8dios formos skersmeniu. Jie yra apie 4 mm plo\xc4\x8dio, platesni u\xc5\xbe spage\xc4\x8dius, ta\xc4\x8diau ne tokie plat\xc5\xabs kaip fettuccine.\n_START_SECTION_\nKilm\xc4\x97\n_START_PARAGRAPH_\n\xc5\xa0ie makaronai kil\xc4\x99 i\xc5\xa1 Italijos Genujos ir Lig\xc5\xabrijos region\xc5\xb3. Vieni populiariausi\xc5\xb3 patiekal\xc5\xb3 su jais yra gaminami linguine alle vongole (makaronai su moliuskais) arba trenette al pesto (su pesto pada\xc5\xbeu). Jei spage\xc4\x8diai paprastai derinami su m\xc4\x97sos ir dar\xc5\xbeovi\xc5\xb3 patiekalais, tai linguine da\xc5\xbenai pasirenkami ruo\xc5\xa1iant j\xc5\xabros g\xc4\x97rybes ar pesto pada\xc5\xbe\xc4\x85. \xc5\xa0ie makaronai b\xc5\xabna arba i\xc5\xa1 balt\xc5\xb3 milt\xc5\xb3, arba pilno gr\xc5\xabdo  kvie\xc4\x8di\xc5\xb3 milt\xc5\xb3."